Zimbabwe a zo ur vro eus su Afrika, etre ar stêrioù Zambeze ha Limpopo. Harzoù he deus gant Zambia en norzh, Mozambik er reter, Republik Suafrika er su, ha Botswana er chornôg. Adalek 1895 e veze graet Rodezia ar Su eus ar vro (un drevadenn eus Impalaeriezh Breizh-Veur e oa neuze, hag etre 1965 ha 1980 e veze graet Rodezia (Rhodesia) eus ar vro, goude ma vije bet embannet, ent-untuek, ur republik gant ur bihanniver a dud wenn. E 1980 e teuas da vezañ Zimbabwe, diwar anv ur gêr gozh a van dismantroù kaer anezhi. Harare (Salisbury e anv kent) eo ar gêr-benn.